CELEX: 22003D0165
Language: hr
Date: 2003-11-07 00:00:00
Title: Odluka Zajedničkog odbora EGP-a br. 165/2003 od 7. studenog 2003. o izmjeni Protokola 31. uz Sporazum o EGP-u o suradnji u posebnim područjima za koja ne vrijede četiri temeljne slobode

11/Sv. 010
            
            
               HR
            
            
               Službeni list Europske unije
            
            
               245
            
         22003D0165
   
               L 041/69
            
            
               SLUŽBENI LIST EUROPSKE UNIJE
            
            
               07.11.2003.
            
         
      ODLUKA ZAJEDNIČKOG ODBORA EGP-a
   br. 165/2003
   od 7. studenog 2003.
   o izmjeni Protokola 31. uz Sporazum o EGP-u o suradnji u posebnim područjima za koja ne vrijede četiri temeljne slobode
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31. uz Sporazum izmijenjen je Odlukom Zajedničkog odbora EGP-a br. 47/2000 od 22. svibnja 2000. (1)
               
            
         
               (2)
            
            
               Suradnja ugovornih strana Sporazuma proširena je Odlukom Zajedničkog odbora EGP-a br. 47/2000 od 22. svibnja 2000. kako bi se u razdoblju od pet godina podržale mjere za smanjenje gospodarskih i socijalnih razlika među regijama u svrhu promicanja stalnog i uravnoteženog jačanja trgovačkih i gospodarskih veza između ugovornih stranaka. U tu je svrhu osnovan financijski instrument za razdoblje od 1999. do 2003.
            
         
               (3)
            
            
               U klauzuli 10. stavku 2. Dodatka 4. (Financijski instrument EGP-a — Uvjeti za provedbu) Protokola 31. uz Sporazum navodi se da država korisnica predloži nacrt projekta Komisiji i Odboru za financijske instrumente kako bi u postupku prethodnog savjetovanja potvrdili tu zamisao.
            
         
               (4)
            
            
               Odbor mora imati mogućnost da nakon utemeljenog zahtjeva države korisnice odustane od faze prethodnog savjetovanja, kad se takvo odustajanje može opravdati na temelju objektivnih mjerila,
            
         ODLUČIO JE:
   Članak 1.
   Klauzula 10. Dodatka 4. (Financijski instrument — Uvjeti za provedbu) Protokola 31. uz Sporazum mijenja se kako slijedi:
   
               1.
            
            
               stavku 2. dodaje se sljedeće:
               „Odbor može odstupiti od zahtjeva za prethodnim savjetovanjem nakon primitka utemeljenog zahtjeva od strane države korisnice i na temelju objektivnih mjerila.”;
            
         
               2.
            
            
               prva rečenica u stavku 3. mijenja se i glasi:
               „Ako je rezultat prethodnog savjetovanja pozitivan ili se od prethodnog savjetovanja odstupilo, predlagatelj projekta upućuje zamolbu EIB-u za ocjenu projekta.”
            
         Članak 2.
   Ova Odluka stupa na snagu prvog dana nakon što je posljednja obavijest iz članka 103. stavka 1. Sporazuma podnesena Zajedničkom odboru EGP-a (2).
   Članak 3.
   Ova se Odluka objavljuje u Odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. studenog 2003.
      
         
            Za Zajednički odbor EGP-a
         
         
            Predsjednik
         
         HSH PRINZ NIKOLAUS von LIECHTENSTEIN
         
      
   
   
      (1)  SL L 174, 13.7.2000., str. 59.
   
      (2)  Ustavni zahtjevi nisu navedeni.